Berlingske Tidende, 1813-02-19
Dersom de Uenigheder, som ere opkomne mellem begge Stater, ikke ere nendelige, har de Forenede Staters Regiering ingen Ret til atter at gienkalde Sagen angaaende Fregatten Chesapeak; den engelske Officeers ulovmæssige Forhold ved denne Leilighed er erkiendt, hans Opførsel misbilliget, og en tilstrækkelig Erstatning, som Hr. Foster paa Hs. Majestæts Vegne tilbød, antaget af de Forenede Staters Regiering. Ligesaa ugrundet er det at tale om Hr. Henrys Sendelse; en Sendelse der blev foretaget uden Bemyndigelse, ja endog uden Hs. Majestæts Vidende, og som Hr. Foster havde Fuldmagt til at erklære gyldig. Klagen over at man har ophidset Jndianerne til fiendtlige Forholdsregler mod de Forenede Stater er ligeledes uden Grund; førend Krigen begyndte havde man fulgt en aldeles modsat Politik, og Hr. Foster har givet den americanske Regiering Beviis derpaa. Disse ere de Aarsager til Krigen som de Forenede Staters Regiering, har fremsat; men den sande Kilde til Striden ligger i den Aand, der ulykkeligviis i lang Tid har styret de Forenede Staters Conseils, i den paafaldende Partiskhed, hvormed de have bemykket og understøttet Frankrigs Tyrannie og Fornærmelser, forat opvække det Folk som de regiere imod Storbrittanniens defensive Forholdsregler, og i deres skammelige Frafald fra de andre neutrale Nationers Sag. Og hvordan var Frankrigs Forhold mod de Forenede Stater, for det deres Regiering saaledes laante denne Magt sin Bistand? En haanlig Fornærmelse af den Handelstractat der sluttedes i Aaret 1800 mellem Frankrig og de Forenede Stater; en troløs Anholdelse af alle de americanske Skibe og Ladninger der fandes i alle de Havne som vare underkastede de franske Vaaben; de tyranniske Grundsætninger i Berlin- og Mallanddecreterne, og den deraf flydende Consiskation : de paafølgende Confiskationer ikraft af Rambouilletdecretet, der havde faaet en falsk Datum, eller var holdt hemmeligt, forat give det desto større Kraft; de franske Handelslove, der gjorde al Handel mellem Frankrig og de forenede Stater næsten illusorisk, Opbrændselsen i rum Sø af deres Kiøbmandskibe længe efter den foregivne Tilbagekaldelse af de franske Decreter. Alle disse Voldsomheder bevirkede intet andet hos de Forenede Stater end Beklagelse, som sluttelig endte sig med Ydmyghed eller Underkastelse, eller ledsagedes af en Underfundighed, der satte Frankrig istand til at give sine Anmasselser Skin af Lovlighed, ved at forvandle dem til Statsanordninger. Dette de Forenede Staters Regierings Sindelag, denne fuldkomne Lydighed mod Frankrigs Behersker, denne fiendtlige Stemning mod Storbrittanien, viser sig klart næsten paa enhver Side af den offentlige Brevvexling mellem den americanske og den franske Regiering. Prindsregenten ivrer mod en saadan Handlemaade, som ene og alene har foraarsaget den nærværende Krig. Medens Hs. Kongelige Høihed var i Kamp mod Frankrig, ikke blot for at forsvare Storbrit: taniens men hele Jordens Frihed, var Hs. Kongel. Høihed beføiet til at vente et andet Resultat. Jfølge deres fælleds Jnteresse og deres Friheds- og Uafhængighedsgrundsætninger, ere de Forenede Stater, den Magt, som Storbrittanien sidst burde have ventet at see frivillig tiene til Værktøi for det franske Tyrannie. Skuffet i sine billige Forventninger skal Prindsregenten ikke deste mindre dog ikke ophøre at blive den Politik tro, som den engelske Regiering i saalang Tid har fulgt, nemlig at afværge Uretfærdigheder og haandhæve Nationernes almindelige Rettigheder. Med Forsynets Bistand, og forladende sig paa sin retfærdige Sag og den en gelske Nations prøvede hengivenhed og Fasthed, forventer Hs. Kongel. Høihed tillidsfuld et lykkeligt Udfald af den Kamp, hvori han, mod sin Villie, har været nødt til at indlade sig. Westminster, den 9de Januar 1813.